
Okresný súd Lučenec 3T/71/2024 6624010564 15. 08. 2024 JUDr. Ladislav Lóška ECLI:SK:OSLC:2024:6624010564.2
TRESTNÝ ROZKAZ V MENE SLOVENSKEJ REPUBLIKY Okresný súd Lučenec samosudcom JUDr. Ladislavom Lóškom, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 15.08.2024, takto rozhodol: Obžalovaný A. B. C. D. E., _ nar. XX.XX.XXXX v C., trvale bytom F. G. XXX/X, H., nezamestnaný, slobodný, trestaný, t.č. v ÚVV a ÚVTOS Banská Bystrica, u z n á v a s a z a v i n n é h o, ž e - najmenej od roku 2016 a opakovane minimálne dňa 24.11.2022, 12.04.2024 a naposledy dňa 09.06.2024 v čase okolo 18.30 hod. na adrese H., F. XXX/X, pod vplyvom alkoholu vošiel do otvoreného a neuzamknutého rodinného domu svojho nevlastného otca – poškodeného, kde na neho začal kričať: „slintoš vyjebaný dneska ťa zabijem, zuby ti vykopem“, kde po tom, čo vyšiel za dvere rodinného domu, ktoré poškodený z dôvodu strachu zavrel a uzamkol, vo vyhrážaní pokračoval a nevlastnému otcovi poškodenému povedal, že mu rozbije papuľu a že ho zabije, pričom kopal do dreveného oplotenia, čím svojím konaním a vyhrážkami, vyvolal u svojho nevlastného otca- poškodeného A. I., nar. XXXX strach a obavu o svoj života a zdravie, že svoje vyhrážky obvinený uskutoční, teda - inému sa vyhrážal smrťou a ťažkou ujmou na zdraví takým spôsobom, že to mohlo vzbudiť dôvodnú obavu a čin spáchal závažnejším spôsobom konania (po dlhší čas) a na chránenej osobe (blízkej osobe), týmspáchal - prečin nebezpečného vyhrážania § 360 ods. 1, ods. 2 písm. a), písm. b) Tr. zák. s poukazom na § 138 písm. b) Tr. zák. a § 139 ods. 1 písm. c) Tr. zák. rozhodol: Za to sa odsudzuje podľa § 360 ods. 2 Tr.zák. s použitím § 38 ods. 2 Tr.zák., na trest odňatia slobody v trvaní 12 (dvanásť) mesiacov n e p o d m i e n e č n e.
Podľa § 48 ods. 2 písm. b) Tr. zák. súd obvineného pre výkon trestu zaraďuje do ústavu na výkon trestu so stredným stupňom stráženia. Podľa § 73 ods. 2 písm. c) Tr. zák. súd obvinenému ukladá ochranné protialkoholické liečenie ambulantnou formou. Poučenie: Poučenie:
Trestný rozkaz má povahu odsudzujúceho rozsudku.
Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Proti výroku o náhrade škody, ktorým bola priznaná náhrada škody, môže poškodený podať odpor na tunajšom súde, a to do ôsmich dní odo dňa jeho doručenia. Ak proti trestnému rozkazu podala oprávnená osoba podľa odseku 1 v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356. Ak samosudca po doručení odporu nenariadi hlavné pojednávanie z dôvodu, že odpor podala neoprávnená osoba alebo bol podaný oneskorene, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok. Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v odseku 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j). Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

